google/wiki40b huggingface dataset:
Lukestar

Lukestar var et norsk rock/pop-band fra Oslo som var aktive i perioden 1995 til 2012. 
Bandet ble startet i 1995 under navnet Lukewarm men endret navn etter noen år. De ga i 2002 ut sin første EP Code: Distance og debutalbumet Alpine Unit to år senere. I januar 2008 kom bandets andre album Lake Toba. Bandet hadde da ny besetning etter at to av medlemmene sluttet like etter innspillingen av albumet og ble erstattet av Jørgen Larsen og Torbjørn Hafnor fra hardcore punk bandet The Spectacle. For albumet fikk de Spellemannprisen 2008 i kategorien rock. I februar 2011 kom albumet Taiga. Den første singelen fra dette albumet «Flying Canoes», ble a-listet på NRK P3. Bandet ble oppløst i 2012 og spilte avskjedskonsert på Parkteatret i Oslo 31. august.
Vokalist Truls Heggero har senere gjort stor suksess som solartist og ga ut albumet TRVLS (uttales travels) høsten 2013 med blant annet kjempehitene "Out Of Yourself" og "The Next".
Arkeoastronomi

Arkeoastronomi er det tverrvitenskapelige studiet av forhistoriske kulturers observasjoner av og forestillinger om himmelfenomen. Hvordan folk i fortiden «forsto fenomen i himmelen, hvordan de brukte fenomen i himmelen, og hvilken rolle himmelen hadde i deres kulturer.» Denne vitenskapen, sammensatt av to begreper, arkeologi og astronomi, anvender mange ulike kilder, blant annet forhistoriske monument som for eksempel steinsettinger.
Astronomen og arkeologen Clive Ruggles har argumentert for at det er villedende å forstå arkeoastronomi som studiet av oldtidens astronomi da moderne astronomi er et vitenskapelig fag, og arkeoastronomi betrakter andre kulturers rike symbolske og kulturelle tolkninger av fenomen i himmelen. Studiet er ofte parret med etnoastronomi, den antropologiske forskningen av samtidens betraktninger av himmelen. Arkeoastronomi er også nært tilknyttet historisk astronomi, bruken av historiske nedtegnelser av hendelser på himmelen for å besvare astronomiske problemer og astronomiens historie, som også benytter seg av skriftlige nedtegnelser for å evaluere tidligere astronomiske praksis.
Arkeoastronomi benytter en rekke metoder for å avdekke tidligere tider praksis, inkludert arkeologi, antropologi, astronomi, statistikk og sannsynlighet, og historie. Ettersom disse metodene er mangfoldige og benytter seg av datagrunnlag fra forskjellige kilder, er problemet med å integrere dem inn i en sammenhengende og logisk argument lenge vært et emne blant arkeoastronomer. Arkeoastronomi fyller komplementære nisjer innenfor det akademiske landskapet av landskapsarkeologi og kognitiv arkeologi. Materielle bevis og dens sammenheng med himmelen kan avsløre hvordan et bredere landskap kan bli integrert i trosforestillinger om naturens sykluser, slikt som mayakulturens astronomi og den forhold til landbruket. Andre eksempler som har ført sammen ideer om kognitiv og landskap er studier av den kosmiske orden innbakt i bosetningenes veinett.
Arkeoastronomi kan bli benyttet på alle kulturer og alle tidsepoker. Himmelens mening varierer fra kultur til kultur, men uansett er det vitenskapelige metoder som kan bli benyttet på tvers av kulturer når oldtidens forestillinger skal undersøkes. Det er kanskje behovet for balanse i de sosiale og vitenskapelige aspektene som fikk Clive Ruggles til beskrive faget som «...[et] felt med akademisk arbeid av høy kvalitet på den ene siden, men ukontrollert spekulasjon som grenser til galskap på den andre siden.»
Østisen

Østisen er betegnelsen på et geografisk område i Nordishavet som er dekket av drivis. Området strekker seg vest av Novaja Semlja og sørover til Kvitsjøen. Området ligger i 
Russlands økonomiske sone og har vært viktig for norsk og russisk selfangst i lang tid. Østisen er også viktig for grønlandssel og ringsel som har kasting av unger her i februar mars.
Norske selfangere ble gitt konsesjon til å fangst i et konsesjonsområde utendfor en linje mellom Kapp Orlov og Kapp Kanushin. Høsten 1939 ble konsesjonsområdet stengt.
L'oiseau et l'enfant

Eurovision Song Contest

Marie Myriam var en av 14 deltakere i den franske uttakingen til Eurovision Song Contest, arrangert av den franske kringkasteren TF1. I finalen i Paris 6. mars gikk Myriam og «L'oiseau et l'enfant» seirende ut med over 10 000 telefonstemmer. Sangen ble dermed Frankrikes bidrag til Eurovision Song Contest i London lørdag 7. mai.
I Eurovision Song Contest var Frankrike det 18. og siste landet på scenen, og til slutt vant Frankrike etter en jevn og spennende avstemning. «L'oiseau et l'enfant» fikk 136 poeng, hvorav bare 3 poeng kom fra den norske juryen, som hadde Irland som sin favoritt. Det franske bidraget fikk poeng fra alle de andre landene, men den norske juryen ga den laveste poengsummen.

Etter Eurovision

Den franske seieren var i stor grad uventet og overraskende, og i Norden fikk sangen mager suksess etter konkurransen. Den største suksessen dette året fikk Sveits og «Swiss Lady». I Norge lå den 22 uker på VG-lista, mens «L'oiseau et l'enfant» ikke tok seg inn på listen i det hele tatt.
Sangen solgte imidlertid til gull i Frankrike og fikk nytt liv nesten 40 år senere. Årsaken var at UNICEF i 2016 brukte sangen på albumet Tout le bonheur du monde i forbindelse med prosjektet Kids United. Sangen dukket også opp på den franske singellisten SNEP høsten 2016 og ble liggende der januar 2017.
Myriam spilte dessuten inn sangen på fem språk: fransk, engelsk (som «The Bird and the Child»), tysk («Der Vogel und das Mädchen»), spansk («El zagal y el ave azul») og Myriams eget morsmål, portugisisk («A ave e a infância»).
Carl August Hans Jacob Gulbranson

Familie

Carl August Gulbranson var sønn av godseier Axel Fridtjof Gulbranson (1866–1950) og Gunhild Kristine Blom (1873–1950). Han var nevø av general Carl Hagbarth Gulbranson, (1870–1940). I 1931 giftet han seg med Dagny Holmboe (1908–1990), som var datter av kjøpmann Hjalmar Wilhelm Holmboe (1875–1941) og Marie Frederikke Lehne (1878–1966). Bestefar var godseier Carl August Gulbranson ,oldefar var grosserer Hans Gulbranson (1787-1868)

Utdannelse

Han tok eksamen artium i 1919, og dro i 1920 til England for å studere. I 1924 tok han juridisk embetseksamen. Deretter dro han til Paris, og fra 1925 til 1926 studerte han folkerett og internasjonal privatrett i Paris.

Yrkesliv og motstandsarbeid

I 1926 fikk han bevilgning som overrettssakfører. Han ble dommerfullmektig ved Tromsø byfogdembete i 1927. I 1928 ble han ansatt som sekretær i Utenriksdepartementet; denne stillingen hadde han frem til han i 1930 ble utstasjonert ved generalkonsulatet i London.
I 1931 startet han sakførerforretning i kompaniskap med høyesterettsadvokat Harald Ramm. Gulbranson ble høyesterettsadvokat i 1934. 
Under andre verdenskrig ble han medlem av Hjemmefrontens Næringsgruppe, som var blitt nedsatt av Hjemmefrontens koordinasjonskomite i 1944.  
Etter krigen ble han i 1945 utnevnt til sjef for Erstatningsdirektoratets forvaltningsavdeling. Han overtok i 1946 stillingen som direktør for Erstatningsdirektoratet etter Sjur Lindebrække og Jens Christian Hauge, etter at Lindebrække ble stortingsrepresentant for Høyre og Hauge ble forsvarsminister i Einar Gerhardsens andre regjering. Da prosessen mot forfatteren Knut Hamsun kom opp for Høyesterett den 18.juni 1948, førte høyesterettsadvokat Carl August Gulbranson selv saken for Erstatningsdirektoratet.
Gulbranson satt som medlem av styret i Oslo krets av Den Norske Sakførerforening i perioden 1945–1948. 
I 1958 ble Gulbranson sorenskriver i Nedenes.
Carl August Gulbranson ble slått til ridder av 1. klasse av St. Olavs Orden.
William Vesey-FitzGerald

Bakgrunn og utdanning

FitzGerald var eldste sønn av James FitzGerald Catherine, 1. bronbesse FitzGerald og Vesey, datter av pastoren Henry Vesey. Han tok sin utdanning ved Christ Church i Oxford.

Politisk karriere

FitzGerald møtte første gang i Det britiske parlamentet i 1808 som representant for den irske valgkretsen Ennis, som han tok over etter sin far. Han møtte frem til 1812 da faren igjen overtok og kom så tilbake i 1813 og satt da til 1818. Han var involvert i skandalen med hertugen av York og hans elskerinne Mary Anne Clarke, men etter å ha gitt viktige vitnemål i saken ble han i 1810 belønnet med utnevnelse til Lord of the Irish Treasury og Irish Privy Council.
I 1812 ble han medlem av det britiske kongelige råd (British Privy Council) og ble også utnevnt til Lord of the Treasury i Storbritannia, Chancellor of the Irish Exchequer og First Lord of the Irish Treasury. William Vesey-FitzGerald bekledde de irske stillingene inntil de ble slått sammen med det britiske finansdepartementet i 1816. 
I 1820 returnerte FitzGerald til Parlamentet som representant for Clare, som han representerte inntil 1828. Samme år ble han utnevnt som britisk minister (sendemann) i Sverige. Hans viktigste oppdrag var å få kong Karl III Johan til å betale tilbake de store summene han hadde mottatt under Napoleonskrigene. Det lykkes ikke og han vendte tilbake til Storbritannia i 1823. Han tjenestegjorde som Paymaster of the Forces under lord Liverpool, George Canning og lord Goderich mellom 1826 og 1828.
I 1828 ble han av hertugen av Wellington utnevnt til President of the Board of Trade og Treasurer of the Navy. Dette medførte at han nok en gang måtte stille til valg i valgkretsen Clare, men han tapte valget. FitzGerald klarte imidlertid å bli valgt for Newport i 1829 og var President of Board of Trade og Treasurer of the Navy inntil februar 1830, da han ba om avskjed. I 1830 representerte han valgkretsen Lostwithiel og derpå Ennis fra 1831 frem til 1835.
FitzGerald etterfulgte sin mor og ble den andre baron FitzGerald og Vesey i 1832. Siden det var en irsk adelstittel gav det han ikke rett til en plass i det britiske House of Lords, overhuset i parlamentet. I 1835 ble han imidlertid utnevnt til baron FitzGerald, av Desmond og av Clan Gibbon i grevskapet Cork, og fikk britisk adelskap, og kunne da ta plass i overhuset. Fra 1841 til 1843 var han igjen President of Board of Control under Robert Peel. 
I tillegg til den politiske karrieren var FitzGerald Lord Lieutenant av grevskapet Clare fra 1831 til 1843, en trustee ved British Museum, president for Institute of Irish Architects og Fellow of the Society of Antiquaries.
Lord FitzGerald og Vesey døde i mai 1843, 59 år gammel. Han var ugift og ved hans død forsvant baroniet av  1835. Han ble etterfulgt i den irske barontittelen av sin yngre bror Henry. Lord FitzGerald and Veseys sønn utenfor ekteskap, William Vesey-FitzGerald, ble en fremgangsrik politiker for det britiske konservative partiet.
Sørgulen

Sørgulen er en fjordarm av Gulen i Bremanger kommune i Sogn og Fjordane. Den er fire kilometer lang, og går sørover til bygda Sørgulen. Fjorden har innløp mellom Mulehamn i øst og Ramntange i vest. Øst for Mulehamn ligger innløpet til Midtgulen. Gården Sagebø ligger midtveis inn i fjorden på vestsida.
Fv577 går langs hele fjorden på begge sider.
Våler batteri

Våler batteri var ett av fire luftvernsanlegg rundt Oslo som var basert på rakettsystemet Nike. Arbeidet med anlegget tok til i 1958. Anlegget ble operativt i 1960 og nedlagt i 1990.
Våler batteri var anlagt ved riksvei 121 i Våler i Østfold og var mer kompakt enn øvrige i bataljonen. Radarområdet (B-området) lå ved Gylderåsen 59°30′36″N 10°47′18″Ø, mens utskytningssområdet lå lenger mot sørøst 59°30′3″N 10°47′59″Ø.
Fra 1992 til 1994 ble forlegningsområdet Kaspertomta 59°30′31″N 10°48′21″Ø brukt som flyktningemottak. Gjenåpnet som transittmottak for flyktninger i 2008. 
Både utskytningsområdet og radarområdet er solgt til private.
EM i turn for kvinner 1994

Det 20. europamesterskapet i turn for kvinner ble arrangert i Stockholm i 1994.
Rostroclytus

Utseende

Middelsstore, slanke, svarte trebukker med sølvgrå tegninger på dekkvingene. Antennene er tynne, mindre enn halvparten så lange som kroppen. Pronotum er rundet, vanligvis mer eller mindre sølvgrått. Dekkvingene er jevnbrede. Beina er ganske lange, nokså slanke.

Levevis

Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse

Slekten er kjent fra Brasil og Ecuador.
Svartbakstindur

Svartbakstindur (801 moh.) er et fjell på Eysturoy på Færøyene.
Fjellet er det tredje høyeste på Eysturoy og Færøyenes tiende høyeste.
Ryoichi Maeda

Japans herrelandslag

Ryoichi Maeda har spilt 24 landskamper for Japans herrelandslag.
Bomme

Bomme er en beholder som i tidligere tider ble brukt til transport og oppbevaring av niste og annen utrustning. Bommer har ovalt, rundt eller halvsirkelformet tverrsnitt. De har gjerne hengslet lokk og har ofte lås eller beslag for hengelås. De fleste bommer er av tre med lagget eller sveipede sider, men betegnelsene er også brukt om tilsvarende beholdere av metall.
Kløvbomme er brukt til transport av smør, ost og andre varer på kløv. Kløvbommer har gjerne kroker eller ringer i siden for feste til kløvsadelen.
Brødbomme er brukt til oppbevaring av brødbakst.

Opprinnelse

Ordet er opprinnelig norrønt for 'tromme' (jf. også Runebomme).
Hera (fotogruppe)

Hera eller Hera-gruppen var en gruppe kvinnelige fotografer, aktive i Oslo på slutten av 1980-tallet.
Hera-gruppen hadde en klar kvinnepolitisk agenda innen foto: «De fleste fotografer er menn. Deres bilder av kvinner gjenspeiler mennenes og kvinnenes verden sett gjennom mannens øyne. Vi ønsker å ta bilder ut fra vår virkelighet og ut fra vår kunnskap om hvordan kvinner lever», het det i deres egenpresentasjon. Blant fotografene i Hera var Annette Faltin, Grete Andrea Kvaal og Mimsy Møller.
I 1988 etablerte Hera eget kvinne-fotoarkiv i Oslo, med tanke på bildesalg. Prosjektet ble støttet av Statens Informasjonstjeneste og Likestillingsrådet. Dette arbeidet ble oppgitt året etter. Noen av de mest sentrale fotografene i Hera sluttet seg da til bildebyrået Samfoto.
Platycheirus granditarsis

Utseende

En middelsstor (8-10 mm), slank, rød og svart blomsterflue. Den er påfallende klart farget og er en av de mest fargesterke norske blomsterfluene. Den skiller seg fra de andre Platycheirus-artene og har, sammen med Platycheirus rosarum, blitt regnet til en slekt for seg, Pyrophaena. Kroppen, bortsett fra mesteparten av bakkroppen, er blankt svart. Fasettøynene er store og hvelvede, men møtes ikke helt i pannen hos hannen. Thorax har en par lyse lengdestriper i midten i den fremre delen. Hannens for- og mellombein har lårene slanke, uten påfallende hår, leggene er ganske slanke, gule innerst og svarte ytterst. Føttene er svarte og ganske utvidete. Det første fotleddet på forfoten har en flagglignende, tett dusk av mørke hår. Bakbeina er helt slanke. Bakkroppen er noe flat, og bredere enn vanlig i slekten Platycheirus. Det første og roten av det andre leddet er svarte, mesteparten av det andre, hele det tredje og de fremste to tredjedeler av det fjerde leddet er oransjerøde, ofte med noe svart på sidene. Vingene er brune i den ytre halvdelen, dette er også et særtrekk for denne arten og Platycheirus rosarum.

Levevis

Arten forekommer på mange slags åpne våtmarker, både myrer og bredder av ferskvann. Larvene lever av trolig av bladlus, mne man har hittil ikke klart å finne den. De voksne fluene besøker gjerne blomster og flyr i juni-september.

Utbredelse

Arten finnes over det meste av Europa nord for Alpene, og det nordlige Asia. I Nord-Amerika er den vidt utbredt. I Norge finnes den langs kysten til Nordland.
Zhapu

Zhapu (kinesisk: 乍浦; Wade–Giles: Chapu, også romanisert Chapoo) er en storkommune langs Hangzhoubuktens nordre bredd i byfylket Pinghu i provinsen Zhejiang i Folkerepublikken Kina. 
Zhapu ble en travel og rik havneby da Qing-dynastiet gav den enerett til sjøhandel med Japan og Korea. 
Britene erobret Zhapu den 18. mai 1842 under Første opiumskrig.
Havnen i Zhapu, som betjener særlig Shanghai, ble av president Sun Yat-sen en enda større rolle enn den skulle få på hans tid. Senere ble den videreutviklet til å kunne ta store skip med containere, petroleum, kull og kjemiske produkter. Zhapu-Jiaxing-Suzhou-kanalen forbinder havnen for kanalshipping innenlands videre til blant annet Huangpu, som renner gjennom Shanghai, og til Den store kanal (Hangzhou-Beijing).
Castle Kashan

Castle Kashan var en kjent bygning som ble ansett som et landemerke for California de årene den eksisterte. Bygget brant imidlertid ned under Skogbrannene i California i oktober 2007. Det spesielle bygget huset en stor mengde stjerneklenodier.
Bygget var oppsatt i 1978 i Malibu og utformet som en mellomting mellom et middelaldersk skotsk slott og et eventyr-slott. Bygningen huset blant annet over 30 originalmanus til Elvis Presley-filmer og notehefter som alle gikk opp i røyk da bygningen brant ned.
Eieren av huset er Lilly Lawrence, datteren til en tidligere iransk oljeminister under Sjahen. 
Castle Kashan var verdsatt i $17 millioner.
Fort St. Elmo

Fort St. Elmo er en festning i Valletta på Malta. Den er plassert på halvøya Sciberras slik at den dekker innseilingen både til Marsamxett Harbour og Grand Harbour.

Historie

Før Malteserordenen kom til Malta i 1530, sto det et utkikkstårn på dette stedet. Forsterkninger av dette strategisk viktige stedet ble påbegynt i 1533 og da den store osmanske beleiringen av Malta i 1565 pågikk, var dette befestningen forsterket til en liten stjerneformet festning.
Fort St. Elmo var åstedet for intense kamper under beleiringen og sto i mot et massivt bombardement fra tyrkiske kanoner som var utplassert på Mount Sceberras og som hadde oversikt over fortet, og fra kanonbatterier på nordsiden av Marsamextt Harbour, hvor Fort Tigne ligger i dag. Opprinnelig hadde fortet en bemanning på rundt hundre riddere og syv hundre soldater, herunder rundt fire hundre italienske soldater og seksti bevæpnede galeislaver. Festningen kunne motta forsterkninger med båt fra festningene på den andre siden av Grand Harbour.
Festningen sto i mot beleiringen i over en måneden, og da den falt 23. juni 1565, var alle ridderne drepte og bare syv av de maltesiske forsvarerne overlevde ved å svømme over til Fort St. Angelo på den andre siden av Grand Harbour.
Selv om festningen ble skutt til ruiner gjennom bombardementet, ble den gjenoppbygget og forsterket etter at tyrkerne hadde trukket seg ut, og ble delvis en del av den sjøvendte bastionen av festningsbyen Valletta.

I dag

Siden midten av 1950-tallet har Fort St. Elmo vært Maltas politiskole.  Det originale Georgkors som kong Georg VI av Storbritannia tildelte Malta i april 1942 er utstilt i krigsmuseet som også holder til i festningen.
World Monuments Fund skrev inn festningen på dets listen for 2008 for de 1200 mest truede stedene på grunn av av forfall som følge av manglende vedlikehold og sikring, og for å være utsatt for vær og vind. Festningen kan fortsatt restaureres, men det mangler tilstrekkelig med økonomiske midler til å gjøre dette.
Benjamin Franklin-medaljen

Benjamin Franklin-medaljen, (engelsk: Royal Society of Arts Benjamin Franklin Medal) ble innført i 1956 for å minnes 250. årsdagen for  Benjamin Franklins fødsel og 200. årsdagen for hans medlemskap til Royal Society of Arts.
Medaljen gis av RSA til enkeltpersoner, grupper og organisasjoner.
Medaljen deles ut årlig, vekselvis til borgere av USA og Storbritannia. Medaljen ble utdelt først gang i 1957.
Agaocephala margaridae

Utseende

En middelsstor (gjerne 35-45 millimeter), bred, kraftig, litt matt hornbille. Hode og forkropp er matt kobberaktig metallisk fargede, dekkvingene gulbrune med mørk sømstripe, halvblanke. Hannen har to krummede horn i pannen (ett på hver side), disse har en liten tann midt på ytterkurven slik at de blir litt (rådyr)geviraktige, på pronotum en midtkjøl som blir høyere framover og ender som et framspring, hunnen mangler disse og en nokså bred og rundet. Pronotum er knapt synlig punktert hos hannen, grovt og tett hos hunnen. Dekkvingene er uregelmessig, nokså grovt punkterte, ikke med punktrekker.

Utbredelse

Arten er utbredt i Brasil.
Extended Window Manager Hints

Extended Window Manager Hints, også kalt NetWM og Net WM er en standard for vindusbehandlere som kjører på vindussystemet X. Den definerer ulike interaksjoner mellom vindusbehandlere, verktøy og applikasjoner, som alle er en del av et komplett skrivebordsmiljø. Standarden bygger på funksjonaliteten til Inter-Client Communication Conventions Manual (ICCCM).
Fort George (Bombay)

Fort George var en utvidelse og forsterkning av det eksisterende Dongri Fort i Bombay (nå Mumbai), bygget i 1769. Høyden som Dongri Fort ble bygget på, ble revet, og i stedet ble Fort George bygget i 1862.

Historie

Fortet var 1 mile (1,6 km) langt og om lag 300 meter bredt (500 m). Det ble oppkalt til ære for George III av Storbritannia.
Zooland Records

Zooland Records er et tysk Plateselskap som ble dannet i 2005 av DJ/produsentene Manuel Reuter (Manian) og Yann Peifer (Yanou)
Ottestad Sykleklubb

Trening og aktiviteter

Sykkelgruppa har både treninger for terrengsykling og landeveissykling. Landeveisgruppa har treningene sine på tirsdager og torsdager i sommerhalvåret, og det er langtur på landevei på søndagene. Medlemmene har selvsagt forskjellig alder, ambisjoner og målsettinger, og klubben tilbyr som regel to eller tre forskjellige puljer med ulik fart når det er trening slik at treningen er best mulig tilpasset rytternes nivå og ambisjoner.

Arrangementer

Siden 2011 har OIL Sykkel arrangert det spesielle klassikerliknende landeveisrittet Gylne Gutuer, som fra en sped status som sært klubbritt har vokst til internasjonal status (2018). 
OIL Sykkel har siden 2016 arrangert NCF Norgescup-helg med Gylne Gutuer og temporittet Mot Klokka, og arrangerer i mai måned hvert år landeveis-turrittet Hamarrittet. I tillegg arrangerer sykkelgruppa et av rittene i rekrutteringskarusellen Mjøsa TerrengsykkelCup. 
OIL Sykkel arrangerte i perioden 2011-2013 rittserien Tour de Ottestad.

Klubbmesterskapene

Klubbmesterskapene for Ottestad IL Sykkel foregikk de første årene vært år i midten av august, samtidig som den årlige idrettsdagen for Ottestad Idrettslag. I de senere årene har klubbmesterskapene i landevei og terrengsykling blitt fordelt slik at det passer med majoriteten av syklistenes rittplan. Landeveismesterskapet avvikles i første del av sykkelsesongen, da de fleste trener mot Mjøsa rundt og styrkeprøven, og terrengmesterskapet går på høsten da de fleste trener mot Birkebeinerrittet.